Landsliðið farið til Búlgaríu
Íslenska karlalandsliðið í körfuknattleik hélt í nótt út til Búlgaríu þar sem það mætir heimamönnum á sunnudag í fyrsta leik sínum í undankeppni Evrópumótsins.
Eftir leikinn í Búlgaríu heldur liðið til Rúmeníu og leikur þar gegn heimamönnum miðvikudaginn 7. ágúst.
Ísland mætir bæði Búlgaríu og Rúmeníu í Laugardalshöll síðar í mánuðinum, eða 13. og 16. ágúst, og er miðasala hafin á midi.is.
Einum leik er lokið í riðlinum en Búlgaría vann Rúmeníu 84:68.
Um sérstaka undankeppni fyrir EM 2015 er að ræða þar sem lakari þjóðirnar keppa um eitt laust sæti. Leikið er í fjórum riðlum og komast efstu lið hvers riðils í undanúrslit. Kæmist Ísland þangað myndi liðið mæta Danmörku, Austurríki, Sviss eða Lúxemborg.
Íslensku leikmennirnir ættu að vera með gott sjálfstraust eftir fjóra sigra í röð í æfingaleikjunum fyrir undankeppnina. Liðið vann Danmörku tvívegis hér heima og hafði áður unnið Svartfjallaland og Makedóníu á æfingamóti í Kína.
Íslenska liðið er skipað eftirtöldum leikmönnum:
4 Brynjar Þór Björnsson • KR
5 Haukur Helgi Pálsson • La Bruixa d'Or (Manresa)
6 Jakob Örn Sigurðarson • Sundsvall Dragons
7 Stefán Karel Torfason • Snaefell
8 Hlynur Bæringsson • Sundsvall Dragons
9 Jón Arnór Stefansson • CAI Zaragoza
10 Martin Hermannsson • KR
11 Axel Kárason • Vaerlose
12 Ragnar Nathanaelsson • Hamar
13 Hördur Axel Vilhjálmsson • Án félags
14 Logi Gunnarsson • Án félags
15 Pavel Ermolinskij • Án félags
Íslenska karlalandsliðið í körfuknattleik hélt í nótt út til Búlgaríu.
Það mætir heimamönnum á sunnudag í fyrsta leik sínum í undankeppni Evrópumótsins.
Eftir leikinn í Búlgaríu heldur liðið til Rúmeníu og leikur þar gegn heimamönnum miðvikudaginn 7. ágúst.
Ísland mætir bæði Búlgaríu og Rúmeníu í Laugardalshöll síðar í mánuðinum
Um sérstaka undankeppni fyrir EM 2015 er að ræða þar sem lakari þjóðirnar keppa um eitt laust sæti.